
Referat
privind aprobarea organizării unei şedinţe comune a Consiliului Local al Municipiului Timişoara şi a Consiliul Local al oraşului înfrăţit Szeged din Ungaria în a doua jumătate a anului  2011 la Timişoara şi alocarea sumei de 42.000 lei de la bugetul local pentru acoperirea cheltuielilor prilejuite de vizita Consiliului Local al Municipiului Szeged la Timişoara
În baza relaţiilor de înfrăţire dintre Municipiul Timişoara şi oraşul Szeged din Ungaria, s-au organizat alternativ la Timişoara şi la Szeged întâlniri periodice – anual sau la fiecare doi ani - între reprezentanţii autorităţilor publice locale din cele două oraşe. În cadrul acestor întâlniri au loc şedinţe comune ale celor două consilii locale, aprobarea unor proiecte comune, discuţii între reprezentanţi ai unor departamente omoloage din cele două Primării cu privire la proiectele de colaborare în curs şi propuneri de colaborare în noi domenii de interes pentru oraşe, precum şi diverse acţiuni cu caracter cultural. 
Organizarea acestor evenimente creează un cadru favorabil pentru dezvoltarea şi consolidarea relaţiilor de înfrăţire dintre oraşe şi contribuie totodată la promovarea Municipiului Timişoara în Euroregiunea DKMT. Astfel de şedinţe au avut loc în anul 2003 la Timişoara, în 2005 la Szeged, în 2007 la Timişoara şi în 2010 la Szeged. Anul acesta, şedinţa comună a consiliilor locale urmează să aibă loc la Timişoara, în a doua jumătate a anului 2011, perioada urmând a fi stabilită de comun acord. 
Consiliul Local al oraşului Szeged are un număr de 29 membri – inclusiv primarul şi un viceprimar şi estimăm că la şedinţa comună va participa un număr de aproximativ 35 de reprezentanţi ai oraşului Szeged. 
· Pentru vizita la Timişoara a Consiliul Local al oraşului Szeged a fost estimat că va fi necesară suma de 42.000 lei pentru efectuarea următoarelor cheltuieli:

· cazare: 4.480 lei;

· masă:  10.500 lei;
· trataţie: 455 lei;
· masă oficială: 6.000 lei;

· materiale de promovare (obiecte personalizate, mape prezentare, album promovare Timişoara, materiale şedinţa comună etc.): 12.925 lei;
· alte cheltuieli (interpretare, aranjamente florale, taxă muzee etc.): 5.200 lei;
· cheltuieli neprevăzute (5%): aprox. 1.978 lei.
Având în vedere cele mai sus menţionate, propunem spre aprobare următoarele:

1.  Aprobarea organizării unei şedinţe comune a Consiliului Local al Municipiului Timişoara şi a Consiliului Local al oraşului înfrăţit Szeged din Ungaria la Timişoara în cursul anului 2011. 
2. (1) Aprobarea alocării sumei de 42.000 lei de la bugetul local pentru acoperirea cheltuielilor prilejuite de vizita la Timişoara a Consiliului Local al oraşului Szeged.

(2) După eveniment, Direcţia Dezvoltare din cadrul Primăriei Municipiului Timişoara se obligă să prezinte Consiliului Local al Municipiului Timişoara o informare privind efectuarea cheltuielilor. Justificarea şi decontarea cheltuielilor se vor realiza numai pe bază de acte doveditoare, conform legii. 

